text: Тетевен Волей играят с деца със специални потребности в Европейката седмица на спорта - Тетевен Волей
  Вие сте тук: Начало / Новини / Мъжки отбор / Тетевен Волей играят с деца със специални потребности в Европейката седмица ...
  25.09.2015 /0 Мнения/in Мъжки отбор /Автор Тетевен Волей
  В петъчния следобед екипът на ВК Тетевен Волей, децата от школата на клуба и целият професионален отбор, който ще вземе участие в Суперлигата за сезон 2015/2016 за първи път посрещна децата със специални потребности от Дневния център за деца с увреждания от 3 до 18 г. в града.
  Децата със специални потребности имаха шанса да почувстват емоцията от волейбола, играейки с професионалистите от клуба и децата в школата и да забравят за изолацията, която съпътства дните им. Всички заедно – деца и възрастни – показаха, че волейболът е социално отговорна игра и може да бъде близо дори до хората с увреждания, споделиха усмивки и си обещаха да се срещнат скоро в залата отново, защото новият сезон именно децата ще бъдат всеки път със нас – на всеки мач!
  Целяхме да провокираме интереса на спортните среди към социалното включване на хората с увреждания в спорта и да докажем, че волейболът е достъпна игра и можем да бъдем всички заедно в залата, независимо от различията, да споделям любовта към спорта и живота.
  Смятаме, че с подобно събитие променяме облика на волейбола в България като го доближаваме още повече до всички, които го обичат!